ইরানি কবি কিসায়ি মার্ভাজি’র কবিতাগুলোর ধর্মীয় দিকের গুরুত্বের কথা বাদ দিলেও কাব্যিক ও শৈল্পিক দিক থেকেও সেগুলো বেশ গুরুত্বপূর্ণ। এইসব কবিতা তৎকালীন ইরান ও তারও আগের ইরানি সমাজের নানা ইতিহাস তুলে ধরার মাধ্যম হিসেবেও খুবই গুরুত্বের দাবি রাখে। সেই সুদূর অতীতে খোরাসানে যেসব মতাদর্শ ছড়িয়ে পড়েছিল তার ইতিহাস জানার ক্ষেত্রে কিসায়ি মার্ভাজি’র কবিতার গুরুত্ব অপরিসীম। তার কবিতাগুলোতে উঠে এসেছে সমসাময়িক যুগের ধর্মীয়, রাজনৈতিক ও সামাজিক অবস্থাসহ সেই সময়কার আরও অনেক বিষয়। তাই কিসায়ি মার্ভাজি’র এসব কবিতা নিয়ে ব্যাপক ও জোরালো গবেষণার অবকাশ রয়েছে।